
A test angyala, avagy a szingli paródiája az irodalomban

A dolgozat címe: A test angyala, avagy a „szingli” paródiája az irodalomban
Vázlatos kutatási terv:
Dolgozatunkban Parti Nagy Lajos, Sárbogárdi Jolán: A test angyala című művét dolgozzuk fel több szempont szerint:
- megvizsgáljuk a női szerepköröket, nőtípusokat, ezen belül a szingli nőt (Margittay Edina) és a környezete közötti viszonyt, feltérképezzük a viszonyrendszereket, szereplőmátrixot készítünk
- a regény cselekményét Edina beavatás története szempontjából mutatjuk be, tanulmányozzuk a „szingli” helyzetét ebben a folyamatban
- párhuzamot vonunk más modern szingli témájú művekkel magas és populáris irodalomból (pl.:Party Nagy Lajos: Ibusár, az ún. szerelmes füzetek, …)
- kutatjuk az elbeszélői és szereplői nézőpontokat (a „Szingli”, mint posztmodern marginális nézőpont, férfiíró női álnév alatt (Sárbogárdi Jolán): írói szerepjáték, férfi/női elbeszélő megjelenése a szövegben, a „habszódia”, műfajok keverése (magas és populáris irodalom keveredése)
- a giccs tudatos használata, mint az irónia alapja
- a nyelv használata (a profán nyelv használata, a nyelv változatai, posztmodern intertextualitás, mint a paródia eszköze)
- a nagyváros, mint a szingli élet tere, (az urbanizáció, a modern kor, amely megteremti a szingli lét feltételeit: a szingli lét sztereotípiái, életfilozófia vagy átmeneti állapot)




